पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से हो रही मौतों के बीच सुखद खबर यह है कि आत्मविश्वास से कोरोना को हराया जा सकता है। कस्बे के पादर निवासी एक शिक्षक ने अपना ऑक्सीजन लेवल 80 प्रतिशत तक पहुंचने के बावजूद हौसले से कोरोना की जंग जीती और सकुशल घर पहुंचे। हालांकि, उनकी पत्नी ऑक्सीजन लेवल 85 होने के बावजूद खुद को मजबूत नहीं कर पाने के कारण जिंदगी की जंग हार गई।
शिक्षक गंगाराम गोमतीवाल ने बताया कि 24 अप्रैल को उन्हें और उनकी पत्नी बबीता को हल्का बुखार आया और कोरोना के लक्षण भी दिखे। जिस पर दोनों ने सैंपलिंग करवाई, जिसमें दोनों की रिपोर्ट पॉजिटिव आई। 25 अप्रैल को गुजरात के एक अस्पताल में दोनों भर्ती हो गए। लेकिन, हालत में कोई सुधार नही होने के कारण शिक्षक गंगाराम का ऑक्सीजन लेवल घट रहा था।
परिजनों की सलाह पर वहां से उदयपुर अस्पताल में आ गए। यहां भर्ती होने के बाद ऑक्सीजन लेवल 80 तक पहुंच गया। आठ दिन तक इलाज चलता रहा। डॉक्टर और नर्सिंग स्टाफ एवं परिवार के सदस्यों ने लगातार मोटीवेट किया, जिससे उन्हें हिम्मत मिली और 8 दिन तक भर्ती रहने के बाद स्वस्थ हो गए। हालांकि, पत्नी बबीता के संक्रमण पूरी तरह से फैल जाने से इलाज के दौरान मौत हो गई। कोरोना से लड़ने के लिए हिम्मत और आत्मविश्वास को बनाए रखना जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn